hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu eu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en en hu hu hu fr en hu hu hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2017. október 4. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Béremelés járulékcsökkentéssel, differenciáltan. Hazafiasságot tanítanának az iskolákban. G-nap újratöltve. Hónapról hónapra él minden második magyar.
Járulékcsökkentéssel növelné a béreket a LIGA
A munkavállalók által fizetett járulékok csökkentésére tesz majd javaslatot a Liga Szakszervezetek. A konföderáció elnöke a Reggeli Gyorsban beszélt arról, hogy a Versenyszféra és a Kormány Állandó Konzultációs Fórumán október végén fogják megvizsgálni az idei béremelés és járulékcsökkentés hatásait, a vizsgálat eredménye dönti majd el, hogy módosítják-e a hatéves bérmegállapodást.
Differenciált béremelést javasol a vegyipari szakszervezet
Differenciált béremelést javasol a Magyar Vegyipari, Energiaipari és Rokon Szakmákban Dolgozók Szakszervezeti Szövetsége (VDSZ) – közölte a szakszervezet kedden az MTI-vel. A Magyar Szakszervezeti Szövetség (MaSZSZ) elnökségének szerdai ülésén Székely Tamás, a VDSZ elnöke a konföderáció alelnökeként terjeszti elő a VDSZ javaslatát, az ágazati szakszervezeteket tömörítő közösség támogatását kérve. A VDSZ közleménye szerint a munkáltatói terhek csökkentésével megegyező hatású béremelés szükséges, illetve, hogy az emelés világosan visszatükrözze az egyes munkavállalók közti különbségeket minimum a képzettség, tapasztalat és a végzett munka jellege alapján is. A korábbi beavatkozások összenyomták a béreket – mondta Székely Tamás, a VDSZ elnöke a közleményben. Ez azt eredményezte, hogy pont a legnagyobb tapasztalattal, legértékesebb végzettséggel rendelkező munkavállalók megbecsülése tűnt el; és emiatt tűnnek el pont ezek a dolgozók is az országból.
Egyebek mellett tankönyvekben, múzeumpedagógiai foglalkozásokon jelenhetnek meg hangsúlyosan a hazafias nevelés elemei – mondta lapunknak Sipos Imre a most induló TanTrend.hu oktatási portált bemutató sajtótájékoztatón.
Így hamarosan tényleg nem lesz, aki tanítson az iskolákban
Tömény kudarc, minden szinten – nagyjából így lehet értékelni a kormány 7 (lassan már 8!) éves oktatáspolitikáját. Ennek tükrében leginkább csak elkeserítőnek, de meglepőnek semmiképp sem nevezhető az, ahogy nekifutottunk az új tanévnek. A nyári igazgatóváltások legfeljebb helyi szinten tudták kicsit felrázni a közhangulatot, ám az, hogy mekkora pedagógushiánnyal kezdődött szeptemberben az oktatás, sokakat meglepett. Pedig nem új keletű problémával nézünk szembe. Készülni pedig készülhettünk volna rá, hogy az idei tanévet már jelentős pedagógushiánnyal kezdik meg az iskolák. Tavasszal került újra előtérbe a probléma, hogy a pedagógustársadalom rohamtempóban öregszik – a tanítók átlagéletkora idén már 46,6 év, míg a tanároké 46,9 év volt (csak viszonyításképp: az általános iskolai tanárok átlagéletkora 1989 és 2001 között 37,2 volt, 2016-ra pedig már 41 évre nőtt).
Putyin díszpolgársága – Büntetni akarják a tiltakozókat?
„A Debreceni Egyetem Szenátusa 2017. augusztus 18-án Vlagyimir Putyin számára Civis Honoris Causa cím adományozásáról döntött, amelytől az egyetem négy tanszéki közösségének többsége elhatárolódott.  A Felsőoktatási Dolgozók Szakszervezete Debreceni Egyetem Intézményi Szervezetének elnöksége leszögezi, hogy a véleménynyilvánítás szabadságának és a viták nyílt lefolytatásának tiszteletben tartása a demokrácia és az egyetemi autonómia egyik alapértéke. Az FDSZ legfontosabb feladata, jogszabály biztosította jogosítványa, illetve kötelessége, hogy tagjai és az egyetemi munkavállalók ehhez fűződő jogait képviselje és védje. Érintett tagjaink mellett állunk az érdekérvényesítés eszközeivel és az országos szervezet támogatásával, függetlenül attól, hogy milyen álláspontot képviselnek az adott ügyben – ezt a közleményt jelentette meg október 3-án az egyetem honlapján az FDSZ helyi szervezete. A mostani FDSZ-állásfoglalás elsőre kissé megkésettnek tűnik, hisz az ominózus raport-ügy lassan két hetes…
Megállapodást írt alá a CEU – Maradhatnak Budapesten?
A Közép-Európai Egyetem (CEU) megállapodást kötött a New York-i Bard College-dzsal, hogy oktatási tevékenységet folytathasson New York államban – tájékoztatott az intézmény kedden.
Jön a sztrájk az Auchannál is?
A Világgazdaság információi szerint legalább 20-30 ezer forint az eltérés a társaság béremelési ajánlata és a szakszervezetek követelése között. A munkavállalók szerint az áruházláncnál is komoly gond a létszámhiány. Az Auchan csaknem hétezer embert foglalkoztat.
A Tesco és a cégnél működő szakszervezetek között október 13-án folytatódnak a tárgyalások
A Tesco és a cégnél működő munkavállalói érdekképviseletek, a Kereskedelmi Dolgozók Független Szakszervezete (KDFSZ) és a Kereskedelmi Alkalmazottak Szakszervezete (KASZ) között október 13-án, pénteken délelőtt 10 óra körül folytatódnak a tárgyalások a béremelésről és a munkavállalói létszámbővítésről – közölte a Tesco Global Áruházak Zrt. hétfőn az MTI-vel. Bubenkó Csaba, a KDFSZ elnöke az MTI-nek elmondta, hogy hétfőn abban egyeztek meg a szakszervezetek és a munkáltató, hogy nem adnak információkat a sajtónak az egyes tárgyalások menetéről vagy tartalmáról. Sáling József, a KASZ elnöke szintén azt közölte az MTI-vel, hogy a hétfői tárgyalásról a felek részleteket nem árulnak el, ugyanakkor azt megjegyezte, hogy hétfőn a tárgyaló partnerek a szakszervezetek sztrájk követeléseiről, így például a béremelésről, a munkavállalói létszámbővítésről és a régóta a cégnél dolgozó munkavállalók anyagi megbecsüléséről egyeztettek.
Fűtés-mérgezés? Vészhelyzeteket idézhetnek elő a kormány intézkedései
Halálos szénmonoxid-mérgezésekkel is számolnak a szakemberek a fűtési szezon beindulásával. További veszélyhelyzeteket idézhetnek elő az újabb kormányintézkedések. Évente kellene ellenőrizni a fűtőberendezéseket, rendszereket és a kéményeket – javasolta egy rövid szakmai bemutatóval fűszerezett, tűzoltó és mentő szakszervezettel közösen tartott tájékoztatón Vámos Csaba, a Kéményseprők Országos Szakszervezetének (KOSZ) elnöke. Éppen ezért rendkívül veszélyesnek nevezte, hogy olyan szabálymódosításra készül a kormányzat, amely megszüntetné a családi házak esetében a kémények kötelező ellenőrzését.
Nyugdíj: vészesen közel az összeomlás
Nemcsak nálunk, hanem az egész fejlett világban is szembe kell nézni a fenntarthatatlan nyugdíjrendszerek reformjával a következő egy-két évtizedben. A Világgazdasági Fórum (WEF) egy friss tanulmánya rámutat, hogy Németországban 2036-ra minden ötödik német nyugdíjas a szegénységi szint közelében fog élni. A problémákat nem kizárólag a népesség fogyása okozza, hanem például az, hogy már ma is minden negyedik német munkavállaló alacsony bért fizető területen dolgozik, ahol még a tíz eurót sem éri el az órabér. Mindez azt jelenti, hogy 15 év múlva már minden második német nyugdíjas legfeljebb az alapbiztosításnak megfelelő állami nyugdíjban részesül majd, hiszen a demográfiai változások következtében mind nagyobb lesz a nyugdíjkassza hiánya. De hasonló a helyzet az Egyesült Államokban, Nagy-Britanniában, Kanadában, Hollandiában, Ausztráliában és Japánban is. Jelentősen súlyosbítja a helyzetet, hogy a világ most áll a digitalizáció és a robotika jelentette robbanás előtt, amelynek következményeként állások milliói szűnnek majd meg, s nem tudni, milyen számban keletkeznek új munkahelyek.
Egy vagyont kell félretenni, hogy ne éljünk nyomorban nyugdíjasként?
A 18-29 év közötti korosztály úgy vélekedik, hogy előre láthatóan 66 éves korában vonulhat nyugdíjba, és átlagosan 18 évet fog nyugdíjasként tölteni – derült ki a Groupama Biztosító megbízásából készített országos kutatásból. A megkérdezett fiatalok válaszaiból kiderül: 22 millió forintot kellene félretenniük a pénzügyileg stabil öregkorhoz.
Nyugdíjasoknak üzent a kormány: ekkor jön a nyugdíj
Novembertől változatlan menetrendben érkezik a nyugdíj, mindenki a szokásos időpontban fogja megkapni a járandóságát. A nyugdíjkifizetéseket érdemben nem érinti, hogy ezentúl az Országos Nyugdíj Főigazgatóság (ONYF) helyett már a Magyar Államkincstár (MÁK) végzi a nyugdíjkifizetést – írja az NGM.
Mikor tilos a munkavállalói felmondás?
Közismert szabály, hogy bizonyos időtartamok, így különösen a terhesség és a szülési szabadság alatt a munkáltató nem szüntetheti meg felmondással a munkaviszonyt. Vannak azonban olyan esetek is, amikor a törvény a munkavállaló felmondását korlátozza, vagy köti valamilyen hátrányos jogkövetkezményhez.
Tévedésben a munkáltatók: nem szabad a pálya a közösségi oldalakon!
Tévedés, hogy a munkáltatók egy jelentkező személyes adatait pusztán azért kezelhetik, mert azok egy közösségi oldalon nyilvánosan hozzáférhetőek – állapítja meg véleményében az európai uniós tagállamok adatvédelmi biztosaiból és a tagállami adatvédelmi hatóságok képviselőiből álló 29-es Adatvédelmi Munkacsoport.
Munkahelyi motiváció à la XXI. század
Korunk globális problémája a motiválatlanság. Minden nap 1000 meg 1000 ember indul el úgy a munkahelyére, hogy se kedve, se motivációja nincs dolgozni, és az egyetlen ok, amiért még nem mondott fel, hogy „valamiből meg kell élnie”. Ez hosszú távon nemcsak lelkileg lehet megbetegítő, de testileg is. Mit tudunk tenni ellene? A HR szakemberek egyből rávágják az egyszerű és kézenfekvő választ: a kollégákat motiválni kell! Na jó, de mégis hogyan? Az egyik nagy múltú, autók bérbeadásával foglalkozó cég nagyszerű megoldást kínál erre a kérdésre: jutalmazd/ ösztönözd kollégáidat céges autóval! Rögtön meg fog nőni a munkakedv, ha az elért eredményeket pl. autóbérlési kerettel/ voucherekkel tartják számon, amit a kiváló munkatárs hétvégente, hetente havonta, vagy akár saját szabadidejében igénybe vehet.
Atomjaira hullik a magányos fiatalság, a társadalom inkább oda sem néz
Az elmagányosodás a következő évtizedek egyik legnagyobb globális társadalmi kihívása lehet.A felmérések alapján a probléma egyre súlyosabb a fiatalok között is, az idősekkel szemben ők viszont alig kapnak támogatást.A helyzet pszichológiája, és a külső nyomás miatt ez a generáció nem is mer segítséget kérni, csak csendben tűri az elmagányosodás lelki és testi tüneteit.A magyar 30 év alattiak Európa egyik leginkább magányos fiataljai.
Simicska akciózott – G-nap újratöltve
Simicska Lajos hajnalban gondolt egyet, és Veszprémben nagy betűkkel hirdetőoszlopokra pingálta, hogy “Orbán egy geci” – írja a 444.hu. A híres mondatot 2015 februárjában nyilatkozta, amikor médiaérdekeltségeinek vezetője átállt Orbán Viktorhoz. Simicska Lajost az ötödik felirata elkészítésekor érték utol a rendőrök, akik igazoltatták. Simicska szerint nagyon udvariasak voltak. Kizárólag saját reklámcégének felületein firkált, úgyhogy úgy vélte, a sajátjával azt csinál, amit akar.
A civilek és az ellenzék
A balliberális ellenzék politikája nincs összhangban a civil társadalom igényeivel. Mert társadalmunk legnépesebb szervezetei – az említett csökkenés ellenére – még mindig az egyházak és a vallási felekezetek. Ezért erre tekintettel illenék, hogy a balliberális ellenzéknek is legyen egyházpolitikai koncepciója. Amely például a hívő és a nem hívő emberek egymás világnézetét tiszteletben tartó párbeszédre ösztönözhetné az ebben a vonatkozásban is rendkívüli mértékben megosztott magyar társadalmat. (Giczy György közíró)
Népszavazás jön(?) a bulinegyedben
Hiába volt az ellenzéknek többsége az erzsébetvárosi képviselő-testületben, ám a bulinegyed ügyében összehívott keddi, rendkívüli közgyűlésen végül mégis az a végeredmény alakult ki, amit a Fidesz akart: továbbra sem korlátozták Erzsébetváros képviselői a bulinegyed vendéglátósainak a nyitva tartását, mindössze úgy döntöttek, hogy egy majdan kiírandó népszavazás döntsön a kérdésről.
„Budapest nem hagyja magát!” – Aláírásgyűjtésre szólítanak Juhászék
Elindította az Együtt az aktivista.egyuttpart.info internetes oldalt, amelyen a Római-part sorsát fontosnak gondoló budapestiek jelentkezhetnek a számukra alkalmas helyen és időpontban lévő kitelepülésekre.
Házkutatások az ORÖ kamu irodáiban
Több megyében egyszerre tartanak házkutatást jelenleg az adónyomozók az ORÖ volt megyei irodában, amelyeknek többsége a képviselők saját lakásán működött. A havi 450 ezer forintos költséggel szabálytalanul működtetett, és azóta már bezárt irodákban iratlefoglalások zajlanak – tudta meg a RomNet több érintettől.  Úgy tudni, az adónyomozók kedd reggel egyszerre, mind a 34 “megyei irodában” házkutatást tartanak a költségvetési csalás gyanújával zajló büntetőeljárás részeként.
ÁSZ: a Jobbik akadályozza az ellenőrzést
Az ügyészséghez fordult az Állami Számvevőszék (ÁSZ), mert álláspontja szerint a Jobbik akadályozza a párt gazdálkodásának ellenőrzését – közölte a szervezet kedden. A Jobbik jelenleg is együttműködne a számvevőszékkel, ha azt politikai megrendelésre nem akadályoznák – válaszolta a párt.
Sokkolta a pártot Botka lemondása – Mi lesz az MSZP-vel?
A szocialista párt egyelőre próbálja feldolgozni a sokkot, amit Botka László miniszterelnök-jelölt hétfői visszalépése okozott.
Diszkriminatív a lakásépítési kedvezmény
Az ombudsman szerint a jogszabály különbséget tesz a családok között az alapján, milyen módon próbálkoztak, hogy gyermekük szülessen Jelenlegi formájában nem felel meg az egyenlő bánásmód követelményének a lakáscélú állami támogatásokról szóló 2001-es kormányrendelet alapján nyújtott állami lakásépítési kedvezmény, vagyis a korábbi szocpol. Székely László ombudsman szerint ugyanis az ezzel kapcsolatos jogszabály különbséget tesz a családok között az alapján, milyen módon próbálkoztak, hogy gyermekük szülessen. Míg azok a párok, amelyeknek reprodukciós eljárások (például lombikbébi-kezelés) sikertelensége miatt nem születik gyermekük, mentesülnek az állam által támogatott kamatok fizetése alól, ez nem vonatkozik azokra, akik ilyen eljárást nem vettek igénybe, illetve azokra, akik a 24. hét előtt veszítették el babájukat. Ők kénytelenek visszafizetni a támogatásként felvett tőkeösszeget és a kamatokat is – derült ki az ombudsman lapunk által megismert friss állásfoglalásából.
Távol Európától: hervasztó körülmények között él a magyarok negyede
Több mint félmillió gyerek él vizes, penészes lakásban, több mint másfél millió magyarnak időről időre gondot okoz a számlák fizetése, miközben öt év alatt csaknem a duplájára nőttek az albérleti díjak. Eközben a kormány a rászorulók helyett a vagyonosok lakáshoz jutását támogatja – derül ki a Habitat for Humanity Magyarország éves jelentéséből.
Számos tekintetben mérséklődtek a rezsitartozások, de azok több szempontból még mindig nem csökkentek vissza a 2009-es szintre.
Hónapról hónapra él minden második magyar
A hazai lakosság felének nincs semmilyen megtakarítása az OVB Magyarország legfrissebb felmérése szerint.
Juncker vacsorára hívja a V4-ket
Az Európai Bizottság vizsgálja, miként reagáljon a magyar kormány Soros-ellenes nemzeti konzultációjára – tudta meg lapunk.
Megszabadulnának Orbán megbízott lobbistájától
Megelégelték Budapesten, hogy nincsenek eredmények, ezért állítólag nem fizetik tovább a 2014 óta aktív washingtoni lobbistát – írta az Index. Connie Mack, egykori republikánus képviselő a Századvéggel közösen 1,4 milliárdos lobbiszerződést kapott a kormánytól 2018-ig. A szerződések hónapokkal ezelőtt Rogán Antal Kabinetirodájától átkerültek a külügyminisztérium felügyelete alá. Az Index információi szerint a KKM-ben a dokumentumok megismerése után megdöbbentek, és keresik a módját, hogyan szabadulhatnának meg a lobbistától.
Hatalmas tüntetések, sztrájk – képek a megbénult Katalóniából
Nagyszabású sztrájk, felvonulások és hatalmas tüntetések bénítják meg Katalóniát. A barcelonai rendőrök szerint csak Barcelonában 300 ezren vannak az utcákon. Carles Puigdemont katalán elnök rövid Twitter-üzenetben arra szólította fel az embereket, hogy békésen tiltakozzanak a rendőri erőszak ellen. „Ez a demokratikus, civilizált, méltó tiltakozás napja. Ne üljenek fel semmilyen provokációnak! A világ már láthatta: mi békés emberek vagyunk” – írta az autonóm tartomány vezetője a közösségi oldalon.
Katalónia napokon belül kikiáltja függetlenségét
Carles Puigdemont a BBC televíziónak adott, szerda hajnalban sugárzott rövid interjúban kijelentette: kormánya vagy ennek a hétnek a végén, vagy a következő hét elején jelenti be Katalónia függetlenné válását Spanyolországtól.
Hárman kapják a fizikai Nobel-díjat
A gravitációs hullámok kutatása terén elért eredményeiért három amerikai tudós, Rainer Weiss, valamint Kip Thorne és Barry Barish kapja az idei fizikai Nobel-díjat a Svéd Királyi Tudományos Akadémia keddi stockholmi bejelentése szerint.
Macskasziget – Vészesen nő a populáció a japán halászfaluban – Fotók!
Japánban egyébként nem a közismert Aoshima szigetecske az egyetlen, ahol még a macskaszeretők szerint is elborzasztó mennyiségű cica él, de ami kezdetben kedves ötletnek indult (hagyni úgy elszaporodni a macskakolóniát, ahogy csak jólesik nekik, hagyni, hogy a populáció messze megsokszorozza a szigeten élő lakosok számát) mára komoly aggodalmakat is kelt. A macska ugyanis köztudottan szapora jószág, ráadásul jóétvágyú kis ragadozó. Többször előfordult már, hogy – noha halászfaluról van szó – a lakosok az interneten kértek segítséget a macskák etetéséhez, leginkább akkor, amikor a viszontagságos időjárás miatt nem érkezhettek hajók, például kíváncsi, és eleséget hozó turistákkal.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.